ཐེངས་འདིའི་བྱ་འགུལ་ཁྲོད་དུ་སློབ་གྲོགས་རྣམས་ཀྱི་རིག་གནས་ལ་དུངས་ཞེན་དང་སློབ་སྦྱོང་གི་འདུན་པ་དྲག་ཏུ་འཕྱོ་བའི་སྙིང་སྟོབས་དང་ཡིད་ཆེས་མངོན་པར་མཚོན་པ་སྟེ།འཁྲབ་གཞུང་ལ་གསར་གཏོད་ཀྱི་ཆ་ལྡན་པར་བྱས་ཀྱང་མ་གཞིའི་རོ་བྲོ་མ་ཉམས་པར་མ་ཟད།འཁྲབ་སྟོན་གྱི་ནང་དོན་ལ་བྱང་ཆ་ལྡན་པ་དང་མི་སྣ་སོ་སོའི་ཉམས་འགྱུར་རམ་སྣང་བརྙན་འབུར་དུ་ཐོན་ལ།འཁྲབ་ཆས་ཀྱི་གྲ་སྒྲིག་ཕུན་སུམ་ཚོགས་པ་དང་སྤོབས་པ་འཛོམས་ཤིང་སྒྱུ་རྩལ་གྱི་འཇོན་ནུས་ཁྱད་པར་དུ་འཕགས་པ་བཅས་ཀྱིས་བལྟས་ན་མིག་མི་ངོམས་པ།གསན་ལ་སྙན་མི་ཚིམ་པའི་ཟློས་གར་འཁྲབ་སྟོན་བྱས་པ་དང་།ལྷག་པར་དུ་བོད་ཀྱི་སྲོལ་རྒྱུན་དམངས་སྲོལ་རིག་གནས་ཀྱི་ནང་དོན་གསར་འཇུག་བྱས་པས་ཟློས་གར་དེ་དག་གི་ནང་དོན་དང་བྲོ་བའི་སྒྱུ་རྩལ་དང་ལྟད་མོའི་ཚད་རིམ་ཚད་ངེས་ཅན་ཞིག་ཏུ་བསྐྱལ་བར་བྱས།འདི་ཡང་བོད་ཀྱི་རིག་གནས་སྤྱི་དང་སྒོས་སུ་ཟློས་གར་གྱི་ཤེས་བྱ་བདེ་ལེགས་ངང་འཛིན་སྐྱོང་སྤེལ་གསུམ་བྱེད་པའི་རྒྱུ་རུ་འགྱུར་བར་ཤོག